text:
Izinyembezi Zothando zimlethele impumeleloComment on this story
LUNGI LANGA
WAYENGAZITSHELI ukuthi ngelinye ilanga angaba ngumdlali wamafilimu osemiswa yinoma ngubani, osesebenze isikhathi eside ecwala izinwele.
Ubukeka emncane kuneminyaka yakhe kepha uSthe Mkhize (40) waseMbali eMgungundlovu, ubona iminyaka yakhe ingeke imphazamise ezifisweni zokuphumelela emkhakheni wamafilimu.
Eminyakeni emibili edlule yena nomngani wakhe babebuka amafilimu base befikelwa wumcabango wokuzenzela eyabo.
“Ngangena ehhovisi lakhe ngelinye ilanga ngafica bebuka amafilimu ngavele ngathi kubo yini engasivimba ukuthi senze eyethu kunokuthi silokhu sibuka amafilimu,” kusho uSthe.
Isikhashana nje base benze izinhlelo zokwenza ifilimu yabo yokuqala, isihloko sayo esithi Izinyembezi Zothando.
“Siqale ukuyiveza lapho sicwala khona izinwele abantu bayithanda bathi bafisa ukuyibona iphumelela ize ifinyelela ekutheni bakwazi ukuyithenga le filimu,” kulandisa lo mlingisi.
Akuphelanga sikhathi esingakanani beyikhiphile abantu base bemmisa, bembuza ukuthi bazoqala nini ukubona isigaba sesibili seZinyembezi Zothando.
Kungekudala bazoqala ukuqopha isigaba sesithathu njengoba sesikhona esesibili futhi sikhombisa isasasa elikhulu kubantu abayithengayo.
Ukulingisa kwakhe kule filimu yikho okumenze wathanda umkhakha wezobuciko ngoba kumenze waqala ukusiza abantu abanesifiso sokudlala emafilimini.
Uthi kuphinde kwambeka esicongweni ngoba ngonyaka odlule ube ngomunye wabantu abasha abahlonishwe ngendondo emcimbini wokuhlonishwa kwentsha evelele KwaZulu-Natal, ngendondo yokuthuthukisa umphakathi.
Lokhu bekuwukuhlonipha umsebenzi awenze ngesikhathi esiza abantu abasiza umphakathi wangakubo.
Akufisa kakhulu ngukubona abantu besifazane bezithuthukisa.
“Abantu besifazane akumele balinde ukuthi bathuthukiswe ngabantu abathandana nabo, kepha kumele bazinikele ekutheni bazithuthukise bona kunoma yini abafuna ukuphumelela kuyo. Uma bengenzi njalo kuzoba nzima ukuthi baphumelele,” kusho uSthe.
Yize engawuyekile umsebenzi wakhe wokucwala izinwele usazimisele ngokuqhubekela phambili nomkhakha wezikaqeda isizungu.
Uthi usefuna ukungena nasemkhakheni wokuklwebha amapuleti.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Anamanga amaphoyisa - Umvukuzi owasinda
2013-02-27 14:04
Rustenburg - Umvukuzi owasinda esehlakalweni sokudubula esenzeka emayini yaseLonmin, eMarikana, mhlaka-16 Agasti, utshele iKhomishana kaFarlam ukuthi amaphoyisa akhuluma amanga.
UMzoxolo Magidiwana, 24, unikwe izitatimende eziningi ezehlukene ezabhalwa ngamaphoyisa, nezithi wadutshulwa ngemuva kokuthi edubule ebhekise emaphoyiseni.
UMagidiwana utshelwe ukuthi akaphendule ngalokhu akufunde phansi.
“Umbhedo lowo,” kusho uMagidiwana.
Utshele ikhomishana ukuthi akaze nakanye aphathe isibhamu empilweni yakhe futhi akazi nokuthi sisetshenziswa kanjani.
Ubufakazi bamaphoyisa buthi uMagidiwana wadutshulwa ngoba ephethe isibhamu amaphoyisa ezama ukumphuca, buthi watholakala nesibhamu esiyi-Z88.
Amaphoyisa athi wabekwa icala lokutholakala nesibhamu nezihlamvu okungekho emthethweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA

robotstxt: allowed

filter: keep


text:
Siyanyuka isiphithiphithi eCairo
2011-02-02 16:42
Cairo - Izinkulungwane zabalandeli banaMengameli wase-Egypt osenkingeni uHosni Mubarak bahilizisane namabhikishi abamelene nombuso eTahrir Square ngoLwesithathu, kusho abazibonele ngamehlo kanjalo nentatheli ye-AFP.
Ababhikishi bala macala womabili bajikijelane ngamatshe, njengoba umbhikisho wokuthi uMubarak aphume esikhundleni usungenele osukwini lwesishiyagalolunye.
Le mibhikisho ibingaphambi kwesikhungo esidume kakhulu emhlabeni i-Egyptian Museum.
Amasosha abeqaphe isimo kule mibhikisho kanti ke kube sekubulawa amafasitela elinye lamaloli amasosha. Amanye amasosha abezimele kude ecela abantu ukuthi behlise imimoya kodwa angagxambukela kulesi simo.
Intatheli ye-AFP ithi kulimale abantu abambalwa kulesi sigamek.
"Abahambisana neqembu lukaMubarak iNational Democratic Party kanye namaphoyisa abengawugqokile umfaniswano bagasele kule ndawo ukuzama ukuqeda lo mbhikisho," kusho omunye wababhikishi uMohammed Zomor, 63, etshela i-AFP.
- Sapa - AFP


text:
Umshumpule ikhanda efuna ukuthaka ngalo umuthi
2013-02-13 16:33
Phindile Sibiya, Daily Sun
Johannesburg - Izingane zitshelwe ukuthi aziyolala, kwathi ngemuva kwemizuzwana zingene egumbini lazo, zezwa isililo sikanina obekhala ngesikhathi eshumpulwa ikhanda.
Umbiko weDaily Sun uthi uPhumeza Madikane,38, ubulawe ngesaha, imbazo kanye nomese abathathu, kwathathwa ikhanda lakhe lafakwa kupulasitiki.
Indodana yakhe eneminyaka engu-14 ubudala, yiyo ethole isudumbu sikanina, yaphuma ngewindi yayobiza amaphoyisa aseDaveyton, Ekurhuleni.
Amaphoyisa akwazile ukushesha afike, abhadama indoda nekhanda, isasendlini yangasese.
Ngokusho kukaCaptain Alfred Nakana, umsolwa utshele amaphoyisa wathi ubefuna ikhanda likaMadikane, kuze ezothaka ngalo umuthi wokuceba.
Umsolwa bekulindeleke avele ngaphambi kweNkantolo yeMantshi yaseBenoni ngoLwesithathu.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kudlwengulwe isalukazi e-E Cape
2012-12-03 12:02
Johannesburg - Kuboshwe owesilisa oneminyaka engu-26 ubudala ngeSonto ekuseni ngezinsolo zokudlwengula isaguga esigodini saseMahasana, eWillowvale, kusho amaphoyisa ase-Eastern Cape.
Lo msolwa, nobephethe ummese uvule umnyango wendlu yesalukazi ngenkani.
Ngemuva kwalokho wamdlwengula, kusho uCaptain Jackson Manatha.
UManatha uthe lesi salukazi sibe sesitshela omakhelwane, base beqala ukuthungatha lo msolwa.
Bakwazile ukumthola base bemnikela emaphoyiseni.
Uzovela eNkantolo yeMantshi yaseWillowvale ngoLwesibili ngecala lokudlwengula.
- Landela
IzindabaNews24 kuTwitter
- SAPA


text:
I-NUM income abaqokelwe ukumela abasebenzi
2012-12-21 10:36
Johannesburg - Ukukhethwa kwabaholi abamela abasebenzi ekomidini eliphezulu le-ANC kwamukelwe ngazo zombili yiNational Union of Mineworkers (NUM) ngoLwesihlanu.
"Siyakuthokozela ukuthi sesinyusiwe isibalo sabaholi abamela abasebenzi lokhu kuqhubezela phambili isinqumo seCosatu sokukhulisa izikhundla ze-ANC,” kusho uNobhala Jikelele weNUM uFrans Baleni esitatimendeni.
"Sibongela kakhulu uMengameli we-NUM uSenzeni Zokwana, okhethelwe ukuba angene esigungwini esiphezulu kanye nabo bonke abaholi abamela abasebenzi abakhethelwe ukuba seqenjini elibusayo".
Abamele izinyunyana zabasebenzi abafakwe ekomidini eliphezulu le-ANC kuleli sonto engqungqutheleni eseMangaung umengameli weCongress of SA Trade Unions uSidumo Dlamini, kanye noNobhala Jikelele weNehawu uFikile Majola.
UNobhala Jikelele weCosatu uZwelinzima Vavi wenqaba ukungenela umbango.
UBaleni uthe i-NUM isilangazelela ukubona isetshenziswa imigomo ebalulwe engqungqutheleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izimisele ngokushaya iNigeria iBanyana
2012-11-06 16:37
Johannesburg - Iqembu lesizwe iBanyana Banyana ithi izimisele ngokuthi inqopbe umdlalo wayo neNigeria, uma la mazwe ehlangana kowandulela owamanqamu we-African
Women's Championships, eBata, e-Equatorial Guinea.
"Siyazi bayiqembu elinzima kakhulu, bangompetha e-Afrika," kusho umqeqeshi uJoseph Mkhonza, ngoLwesibili.
"Size kule midlalo neqholo lokuziveza ukuthi silele kunombolo-56 emhlabeni, silale endaweni yesine e-Afrika, sizodlala ngempela."
Wonke amaqembu aphezulu ohlwini lwamazwe ase-Afrika, okuyiNigeria, Equatorial
Guinea, Cameroon neNingizimu Afrika, aphumelele ukungena kowandulela owamanqamu.
Ngasekuqaleni konyaka iBanyana yadlala ngokulingana neNigeria, emdlalweni wesihle owabe useRustenburg, umdlali weMamelodi Sundowns Ladies u-Andiswe Mgcoyi nguyena mdlali ohamba phambili ngamagoli kulo mncintiswano, njengoba eseshaye aze aba mane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akubhekisiwe amahlongandlebe - Nematandani
2012-10-01 16:36
Johannesburg - Kumele buqedwe nya ubudlova obenzeka ebholeni laseNingizimu Afrika, kusho umengameli weSA Football Association, uKirsten Nematandani.
"Abantu abaningi bahamba nemindeni yabo beyobukela ibhola ngoba befuna ukuzithokozisa, kumele bavikelwe ezixhwanguxhwangwini nezidlova," kusho isitatimende sikaNematandani.
"ISafa iyakugxeka ukungaziphathi kahle kwabalandeli."
UNematandani uthe ababukeli bebhola kumele bafunde ukwamukela imiphumela yemidlalo.
"Angeke sivumele abantu ukuthi bazithathele umthetho ezandleni zabo, uma benza njalo balimaza isithunzi esasunguleka ngesikhathi semidlalo yendebe yomhlaba ngonyaka ka-2010."
UNematandani usho kanjena ngemuva kokungaziphathi kahle kwabalandeli beMamelodi Sundowns, ngesikhathi iqembu lidliwa ngo-2-0, lishaywa yiMoroka Swallows, eDobsonville Stadium.
Abalandeli bavuke umbhejazana badicilela phansi impahla ngesikhathi bethukutheliswa ukushaywa kweqembu izikhathi zilandelana.
Umengameli ucele amaqembu ukuthi ayale abalandeli ngendlela yokuziphatha, wathi okwenzeka ezinkundleni kubukwa wumhlaba wonke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Owesifazane kwelokubulawa kwendoda
2013-02-26 10:02
Johannesburg - Owesifazane oneminyaka engu-31 ubudala, uboshiwe ngezinsolo ezithi uyathinteka ekubulaweni kwendoda eneminyaka engu-66 ubudala yaseWolmanransstad.
Lokhu kukhishwe ngamphoyisa aseNorth West ngoLwesibili.
Okhulumela amaphoyisa uLieutenant Colonel Sabata Mokgwabone uthi umsolwa wesifazane uboshwe ngeSonto, mayelana necala lokubulawa kukaDavid Alexander Barclay.
UBarclay watholakala ngoMgqibelo eseLindbergh Lodge, eVaalbochfontein, elele edindilizile kwibhanga legazi, enenxeba lokudutshulwa emqaleni.
Umsolwa kulindeleke avele ngaphambi kweNkantolo yeMantshi yaseWolmaransstad ngoLwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ziyaqhubeka izibhelu eTunisia
2012-11-29 07:32
Tunis - Sesingenele osukwini lwesibili isiteleka edolobheni eliseTunisa njengoba kuqubuke udlame phakathi kwamaphoyisa nababhikishi, kwasala abantu abangu-17 belimele, kusho isikhulu sesibhedlela ngoLwesithathu.
Inyunyana yabasebenzi yiyo ehlele le mashi eSiliana, njengoba izakhamuzi zikhala ngokuntuleka kwemisebenzi.
Abazibonele bathi amaphoyisa asebenzise indluzula ukuhlakaza ababhikishi abebemasha ngokuthula.
“Sekuqubuke ukwesaba kanti nesimo sishubile,” kusho u-Iyadh Dahmani, noyilungu likahulumeni kuleya ndawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Akuhlukunyezwa isifazane sodwa -Umbono
2012-11-27 14:13
Cape Town - INingizimu Afrika isemkhankasweni wokukhuthaza ukuphikisa ukuhlukunyezwa kwabesifazane nezingane.
Umkhankaso lona ubizwa nge-16 Days of Activism for No Violence Against Women and Children, abafundi bathi unyaka nonyaka kukhulunywa ngokuhlukunyezwa kwabesifazane, ekubeni kungasibo kuphela abahlulunyezwayo.
Abanye babo bathi akusukunyelwe nabesifazane abangabahlukumezi kuphinde kukhunjulwe amadoda ahlukunyezwayo.
Bongumusa Mso Mkhize uthe: Mina sengakhathala njalo nje kukhulunywa ngokuhlukunyezwa kwabantu besifazane nezingane, amadoda ashyelwani ngaphandle?
Yeyi ayahlukunyezwa amadoda lana ngaphandle, bayawagana abanye benze sengazathi bayawathanda kanti bagaqele amafa awo kuthi kungakapheli ngisho isikhathi esingakanani, indoda isikhandelwe itulo iyabulawa noma kufakwe isehlukaniso, isale ingenalutho.
Sonke siyahlukunyezwa ngifisa sifakwe sonke kulo-16 Days of activism ngoba namadoda ayashaywa, okwawo kunzima kakhulu ngoba awaphumeli obala, akhalela ngaphakathi.
UPhumla Ndadana uthe: Abantu abahlukunyezwayo kumele baphumele obala, luyatholakala usizo ngaphandle.
S Percy Ngidi uthe: Ngicabanga ukuthi uhulumeni kumele angenelele odabeli lwelobolo ,kunabantu ofike ushade nabo mese becabanga ukuthi nabamafa.
UMusa Mathe OPongolo KwaGabela uthe: Uhulumeni uthini ngomama abalahla izingane emigqomeni kadoti, uthini ngosisi abazala izingane maqede bezishiye nogogo bengabaniki nemali yeqolo, uthini ngabafazi ababulala amadoda ngoba befuna izimali, uthini ngamadoda abahloniphayo abesifazane nezingane?
UQueenthandeka Thandeka uthe: Siyacela ukuba abantu babheke izingane nogogo bengashiwa bodwa ezindlini ngoba kukhona laba abagangile.
Uthini wena ngalo mkhankaso, ungakhuluma uthini nomuntu obhekene nenkinga yokuhlukumeza noma yokuhlukunyezwa?
Sasise ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kushone 3 kuphahlazeka indiza
2012-11-14 10:03
Jackson - Kuphahlazeke indiza encane kwashona abashayeli abathathu abakade bephakathi, edolobheni laseJackson, eMississippi, ngoLwesibili, kusho izikhulu.
Indiza iphahlazekele emzini othize, umninimuzi waphuma enemihuzukwana engatheni.
Indiza iPiper PA-32, enenjini eyodwa, ibiqeda ukusuka esikhumulweni iHawkins Field Airport ihlangabezane nobunzima isemoyeni, iphoyisa elibonile kwenzeka lokhu lithe bekubukeka sengathi iphelelwe ngamafutha.
Indiza ishayise izihlahla ngaphambi kokushayisa umuzi, kube sekugqamuka umlilo.
– Landela Izindaba News24 kuTwitter
(@IzindabaNews24).
- Sapa - AP


text:
Elakuleli lizosebenzisana neNamibia
2012-11-06 16:36
Cape Town - INingizimu Afrika isayine isivumelwano sokusebenzisana seminyaka emithathu nezwe iNamibia, lokhu kuza ngemuva kwezingxoxo ezibanjwe yizikhulu zawo womabili amazwe.
UMengameli uJacob Zuma ubambisane nozakwabo waseNamibia uHifikepunye Pohamba, ngenhloso yokuzama ukuqinisa ukusebenzisana kwamazwe.
"Sibhekisise kakhulu izinto ezithinta ezokuhwebelana, ezemfundo, ezokuvakasha kanjalo nezokuphepha," kusho uZuma etshela abezindaba.
Isivumelwno sithi amazwe azohlangana minyaka yonke, ukuqinisekisa ukuthi yonke into ekuvunyelwenwe ngayo iyenziwa, kulindeleke ukuthi kube nezethulo ezizokwenziwa njalo uma amazwe ehlangana.
Kulindeleke ukuthi kuphinde kuqiniswe izingqalasizinda kanjalo nezinhlelo ezithinta ezobunjiniyela, isivumelwano sithi abakwaSA Weather Service, sebevele bahlinzeke iNamibia ngezinye zezinsiza kulo mkhakha.
UPohamba uncome izingxoxo azibambe noZuma, wathi zibe nemiphumela emihle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kusekukhulu okuzayo - Obama
2012-11-07 10:01
Chicago - UMengameli waseMelika uBarack Obama utshele abalandeli bakhe abebechwaza yinjabulo ukuthi "kusekuningi okuhle okuzayo" ezweni njengoba enqobe ihlandla lesibili equmba phansi imbangi yakhe uMitt Romney.
Ekhuluma ekomkhulu lomkhankaso eChicago, u-Obama
uthe ukhulume noRomney ngocingo lapho ebemhalalisela khona ngokunqoba kwakhe, wathi basazoqhubeka nokusebenzisana benalo mholi waseMassachusetts.
"Silwe saze sabukana sifuna ukunqoba," kusho u-Obama, "lokho bekungenxa yokuthi siyalithanda leli lizwe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
UPhiyega ukhathazekile ngokubulawa kwamaphoyisa
2013-01-09 15:14
Johannesburg - UKhomishana wamaPhoyisa uRiah Phiyega useveze ukukhathazeka kwakhe ngezigameko zokubulala ezihlanganisa amaphoyisa, esho lokhu ngemuva kwesigameko sokubulawa kwephoyisa kubanjwa inkunzi.
"Ungowokuqala oshonele emsebenzini onyakeni ka-2013, emaphoyiseni akwaSAPS," kusho isitatimende sikakhomishana.
UPhiyega uthi ukwanda kwezibhamu ezingekho emthethweni, kunomthelela ekubulaweni kwamaphoyisa.
Ube esencenga imiphakathi ukuthi ihlale iqaphele futhi isebenzisane namaphoyisa ukumpimpa izigcwelegcwele eziphatha izibhamu ezingekho emthethweni.
USergeant Molahlehi Ephraim Mokhasi, 41, udutshulwe wabulawa kubanjwa inkunzi eKopanong, ngoLwesibili.
Abasolwa ngalokhu kubulala, bazovela ngaphambi kwenkantolo ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ukuhlehla kwenqama ukuthatha amandla - Appiah
2013-02-07 12:03
Nelspruit - IGhana ime isibindi ngemuva kokukhishwa kabuhlungu kumaSemifinal e-2013
Africa Cup of Nations (Afcon), yathi nakanjani izoqhubeka nokuzimisela ekwenzeni ngcono ikusasa layo.
AmaBlack Stars akhishwe yiBurkina Faso ngo 3-2, sekushaywa ama-penalty, ngemuva kokuthi umdlalo ubuphele zibambene ngo 1-1.
Umqeqeshi weGhana uKwesi Appiah uthe yize noma kubuhlungu kodwa ukuhlehla kwenqama akusikho ukubaleka kodwa kuwukuthatha amandla.
"Ngicabanga ukuthi wonke umqeqeshi ufuna ukuhluleka ezamile, wonke umuntu ufuna ukunqoba," kusho u-Appiah ngoLwesithathu ebusuku.
"Sengiqalile ukuhlanganisa isikimu, ngibheka indlela abadlali abadlala ngayo. Kukhona nabadlali abasebancane."
Ukaputeni weqembu u-Asamoah Gyan uncome umqeqeshi wakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kushone 6 engozini eW Cape
2012-12-06 14:02
Cape Town - Abantu ababili abadala kanye nezingane ezine, bashonile ngesikhathi kwenzeka ingozi yomgwaqo kushayisana imoto encane neloli ngaseTouws River.
Izikhulu zomgwaqo eWestern Cape, zithi ingozi yenzeke ngoLwesine ekuseni.
Isikhulu sezemigwaqo uKenny Africa uthe imoto ebihamba ku-N1, isuka eKapa, ishayisane neloli ngezithuba zawo-09:30.
Uthe iloli belisuka eBeaufort
West, okuyindawo engamakhilomitha angu-40, ukusuka eTouws River.
Umgwaqo ekwehle kuwo ingozi uvele ubizwa "ngomgwaqo wokufa"
"Kukholakala ukuthi umshayeli wemoto ubanjwe yisithongwana eshayela, imoto yase imphunyuka ingena elolini."
U-Africa uthe izingane ziseminyakeni ephakathi kuka-12 no-15 ubudala, zehlakalelwe yingozi ziyobona ubaba wazo.
Umshayeli weloli uphume engenamyocu, sekucelwe abashayeli ukuthi baqaphele njengoba kuyisikhathi samaholidi, kunesiphithiphithi.
– Landela Izindaba News24 kuTwitter
(@IzindabaNews24).
- SAPA


text:
IGreece isonga ukufela enkundleniComment on this story
MTHOKOZISI MNCUSENI
BASONGA ngokufela enkundleni abeGreece emdlalweni wabo we-quarter final ye-Euro 2012 abazowudlala neGermany namuhla e-Arena Gdansk, ePoland, ngo 8.45 ebusuku.
Okwenza iGreece, engathishiwe kulo mdlalo, ukuthi isonge ngokuphoxa iGermany, ethwelwe ngeqoma ekudleni isicoco, wukuthi lo mdlalo izowugijima ngaphandle kwesihlabani sayo esingukaputeni, uGiorgios Karagounis, kanti abadlali bafuna ukaputeni wabo aphinde adlale ku-semi final.
UKaragounis, oshaye igoli elifake iGreece ku-quarter final ibhekene neRussia, uthole ikhadi eliphuzi lesibili kuwona lowo mdlalo okuyikona okwenza angabi khona koweGermany.
Abadlali beGreece bathi bazokwenza konke okusemandleni ukuthi abuye sebeku-semi final ukaputeni wabo azoqhubeka nokubahola njengesibani njengoba ehlale enza.
Ngaphandle kwalokhu abeGreece banethemba lokuthi ulwazi abanalo ngeqembu lesizwe laseGermany luzobasiza kakhulu kulo mdlalo.
UKyiriakos Papadopoulos, ogijima kuSchalke 04, noSokratis Papastathopoulos, odlalela iWeder Bremen, okungamaqembu amabili aseGermany, bathi bakuqonda kahle okufanele bakulindele kulo mdlalo futhi lolu lwazi abanalo bazoludlulisela kozakwabo.
Womabili la mazwe awakaze ehlulwe kulesi sigaba se-Euro okwenza lo mdlalo ulindelwe ngabomvu njengoba kwaziwa nokuthi akuhoshelwana kuwona ngokwezombusazwe. Nakuba kuyiGermany ethwelwe ngeqoma ukuba idlulele phambili lapha kodwa neGreece iyaziwa ngomlando wayo wokuphoxa amazwe asuke ethishiwe emiqhudelwaneni.
Lo mdlalo kuzokube kuyi-quarter final yesihlanu yeGermany emqhudelwaneni ofanayo kanti isiwawine wonke adlule. IGreece izokube idlala kweyesibili i-quarter Final kwazise ngo-2004 ishaye iFrance ithwelwe ngeqoma endleleni yayo (iGreece) ibheke ekudleni lesi sicoco.
UThomas Muller ongakayiboni inethi kulo mqhudelwano, Mario Gomez, ohamba phambili ngamagoli, Sami Khedira noMesut Ozil bonke bathembise ukunqoba kweGermany.
Iqembu elizonqoba lapha lizozibekela indawo kowandulela amanqamu elizowudlala nozonqoba phakathi kwe-England ne-Italy ngoJune 28 eWarsaw. Siye koshicilela ungakadlalwa oweCzech Republic nePortugal eWarsaw National Stadium.
Olunye ulwazi: Euro.com
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uzosungula iqembu elisha?Comment on this story
INTATHELI YESOLEZWE
ONGOMUNYE wabesifazane abathathwa ngokuthi bangomazulazayithole eNingizimu Afrika, uSolwazi Mamphela Ramphele, kubonakala esekulungele ukuphosela inselelo i-ANC kwezombusazwe kuleli.
Muva nje kube khona imvunge emuva kokuqubuka kwezindaba zokuthi uRamphele oyisifundiswa esasiyisishoshovu senhlangano eyayiphakamisa isithunzi somuntu omnyama, i-Black Consciousness, sicela abatshalizimali ukuba basisize sisungule iqembu elisha lezombusazwe.
USolwazi Ramphele (65) akayena umafikizolo kwezokuphatha izinhlaka ezisemqoka emhlabeni. Uke waba ngomunye wabaphathi bebhange lomhlaba i-World Bank.
Umhlaziyi wezepolitiki ozinze eNyuvesi yaseGoli, uSolwazi Adam Habib, uchaze uRamphele njengowesifazane ophumelele kakhulu kuleli selokhu kwangena umbuso wentando yabantu.
Indlela eya empumelelweni kaRamphele ayikaze ibe lula kwazise wabhekana nezinto eziningi ngemuva kokusungula umbutho i-Black Consciousness ngokuhlanganyela noMnuz Steve Biko owafela ezandleni zamaphoyisa obandlululo ngo-1977.
Ngemuva kokuboshwa wabe esedingiswa nguhulumeni wamabhunu waze wayozinza endaweni yasemakhaya enyakatho yakuleli.
Ngaphandle kokuba wudokotela uSolwazi Ramphele ungusomabhizinisi ophumelelayo oneziqu zezohwebo nezobudokotela ezifundweni ezibizwa ngokuthi yi-Social Anthropology.
Ngaphezu kwakho konke lokhu waqopha umlando ngokuba ngowesifazane wokuqala omnyama ukuphatha inyuvesi kuleli.
Akhala ngakho kakhulu wukuthi uKhongolose wehlulekile ukuguqula impilo yabampofu. Amahlebezi aqubuke emaphephandabeni akamuva athi uRamphele usemkhankasweni wokuqoqa imali e-USA ukuze asungule iqembu lezombusazwe “elizotakula leli lizwe.”
NgoLwesibili akaze aphike ukuthi lokhu kuyiqiniso futhi ugcizelelile ukuthi akayena umuntu olala endleleni ngakho uma sekufanele uzosho ukuthi uhlelani ngekusasa lakhe.
Umhlaziyi wezombusazwe waseNyuvesi yase-Wits, uNksz Susan Boyle, uthe izinkulumo ezintsha zikaSolwazi Ramphele noma lokhu akubhalayo kunika umqondo wokuthi kukhona izinhlelo zeqembu lezombusazwe ahlela ukulijoyina noma ukubeka ikusasa lakhe kulo. UNksz Booysen uthe uma egcina engenile kwezombusazwe kuyosho ukuthi kuyobe sekunenye inkunzi esibayeni sezombusazwe.
UHabib yena uthe uma egcina esungule iqembu lezombusazwe kumele ukuthi libe nesizinda sabalandeli nezindlela eziphusile zokuqoqa abalandeli ngale kwalokho luselude uhambo okusafabele luhanjwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzoshintsha okuningi kwezemfundoComment on this story
THEMBA NTSHINGILA
UHLELO nezinga lezemfundo KwaZulu-Natal alusophinde lufane neminye iminyaka edlule ezikoleni.
Usho kanje uNgqongqoshe wezeMfundo kulesi sifundazwe uMnuz Senzo Mchunu eThekwini ngenkathi ethula ngokusemthethweni uhlelo lokuguqulwa kwendlela yokufunda ezikoleni kulesi sifundazwe.
Phakathi kwezinguquko athe zizokwenzeka, ubale ukuthuthukisa ulwazi kothisha ikakhulukazi abafundisa iMathematics neScience kuwo wonke amabanga emfundo. Uthe uMnyango uzozinikela nasekuqeqesheni othishanhloko bezikole okubonakalayo ukuthi ziye zadonsa kanzima emva kokuba kade sekuqedwe izivivinyo zokuqeqesha abafundi.
“Sizokwenza isiqiniseko sokuthi bayakuqonda ukuthi yini elindeleke kubona njengabaphathi ezikoleni nasekulandeleni uhlelo lwezemfundo,” kusho uMchunu.
Uthe kuyimanje basezinhlelweni zokwandisa izikole ezifundisa ngezolimo nalezo ezifundisa ngezasolwandle.
“Okunye esizokwenza, ukusungula isikhungo okuzofundiswa kusona abafundi abakhaliphile emkhakheni weMaths, iScience nezobuchwepheshe. Lesi sikhungo sizokwengamela bonke abafundi abakhombisa ubuhlakani kulezi zifundo kulesi sifundazwe. Sizoqala ukwamukela abafundi kulesi sikhungo ngo-2014,” usho njalo.
Ukuqedwa kwezikole ezakhiwe ngodaka, ukuvalwa kwezinye zezikole ezingenzi kahle kuhlanganiswe ndawonye abafundi kulezo ezenza kahle, nokuhlelela abafundi ngezinto zokuthatha eziya ezikoleni, ngezinye zezinto athe ziyingxenye yokuguqula isimo sokufunda kulesi sifundazwe.
“Asilindele umzali asitshele ukuthi amabhasi okuhamba abafundi afika ekuseni yena esalele. Kumele umzali azibuze ukuthi ngokusho kwakhe kanjalo, uyobe echaza ukuthi ingane yakhe ilahlekelwe yikusasa lezemfundo elihle ngoba nakhu angeke akwazi ukuvuka aphelezele ingane yakhe iyogibela esitobhini?” Ubuze kanje.
Mayelana nokuhanjiswa kwezincwadi zokufunda ngesikhathi esifanele ezikoleni, uthe: “Sesivele siqalile nokukwenza lokho. Kuyimanje sesihambise izincwadi ezingu-99.2% ezikoleni. Sizoqedela kahle ngoJanuwari ngaphambi nje kokuba kuvulwe izikole.”.
Nakuba engafunanga ukuzibophezela ekutheni lolu hlelo luzothatha isikhathi esingakanani ukuthi bafinyelele esiphethweni ngalo, kodwa isifiso wukuthi balwenza luphelele ngokukhulu ukushesha lokhu.
UMnuz Reggie Chiliza okhulumela inhlangano yezigungu ezilawula izikole kulesi sifundazwe uthe balushayela ihlombe lolu hlelo oluqhamuke noNgqongqoshe.
“Lolu hlelo lufike ngesikhathi esifanele. Luyasijabulisa ngoba lukhombisa ukuzibophezela nokukhathalela kukaNgqongqoshe imfundo yezingane,” kuphawula yena.
Uthe nabo bazokwenza isiqiniseko sokuthi lolu hlelo luba yimpumelelo. Inyunyana yothisha iSadtu nayo isincomile lesi senzo njengesiza nesixazululo emfundweni ebinensila yobandlululo.
“Sinethemba lokuthi lomqulu wokuguqulwa kohlelo lokufunda uzothela izithelo ezizokuba yimpumelelo,” uchaze kanje.
Nezinye izinyunyana okukhona kuzo iNatu, Neptosa, Cosatu nosomabhi-zinisi, basishayele ihlombe isinyathelo sikaNgqongqoshe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abhekene noxhaxha lwamacala amaphoyisaComment on this story
SIMPHIWE NGUBANE
ABHEKENE noxhaxha lwamacala angu-71 amaphoyisa akwaKito (Cato Manor), abesedume ngokuba ngomashayabhuqe kubasolwa, abeyofaka isicelo sebheyili eNkantolo, izolo.
La maphoyisa angu-20 aboshwe ngoLwesithathu kodwa esevela eNkantolo yesiFunda eThekwini kuvele ukuthi asengu-18 abhekene nala macala.
Amanye amabili kuthiwa ahoxisiwe amacala awo ngezizathu ezaziwa wuphiko lwezokushushisa, iNational Prosecuting Authority (NPA).
Phakathi kwamacala abhekene nala maphoyisa kubalwa angu-14 okubulala, ayisishiyagalolunye awokubulala okuhlobene nemboni yamatekisi, ayisikhombisa ababulawa ngenxa yokuqhumisa imishini yemali, ama-ATM, ukuphazamisa ukusebenza kwengalo yomthetho, ukugqekeza ngenhloso yokubulala, ukweba nawokushaya ngenhloso yokulimaza nokucekela phansi impahla.
Umphenyi wecala ovela ophikweni loKlebe, uColonel Frans Khola, uthe uphenyo lwabo luyaveza ukuthi la maphoyisa abesebenzisa indlela eyodwa ukubulala abasolwa, nabanye abantu njengoba abethi aqale ahlaselwa abe eseziphindiselela.
UKhola uthe uphenyo lwabo luyakuveza ukuthi iningi lalaba ababulawa babesuke bengahlomile, abanye belele, abanye bengebona ngisho abasolwa.
Ucaphune esinye isigameko sokubulawa kukaKwazi Ndlovu (15) owabulawa elele kusofa ngoMashi 2010, eMpangeni.
UKhalo uthe la maphoyisa abebabulala phambi kwemindeni yabo labo asuke ebafuna okukhona kubo nezingane ezincane obekuthi uma beke basho okwenzekile bathole izinsongo zokubulawa.
Ohola ithimba labameli babasolwa, u-Advocate Guido Renzhorns SC, uthe kumele badedelwe ngoba bababambisene nabebephenya kusukela kuqala unyaka, kwaze kwaba bayaboshwa.
ENkantolo kuphinde kwavela ukuthi kuzongezwa amanye amacala okubulala kulawa akhona njengoba oKlebe becele ukuthi banikwe amanye amasonto amabili ukuze baphothule uphenyo lwabo oluzoholela ekutheni kwengezwe amanye amacala okubulala angu-16.
Kule nkantolo beziqinile ezokuphepha, ngaphakathi nangaphandle kutshalwe inqwaba yamaphoyisa.
Kukhona abantu abebephethe izingqwebhe ezikhombisa ukuzwelana nala maphoyisa aboshiwe, bethi angamaqhawe abo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Abamelene noZuma badukisa abanye - ANC
2012-12-28 14:34
Johannesburg - Labo abamelene noMengameli Jacob Zuma baluthele izwe ekutheni lihlanekezele inkulumo kamengameli uma ethi ukunakekela izilwane ngaphezu kwabantu kuyinto eyenziwa "ngabamhlophe", kusho uSotswebhu we-ANC ngoLwesihlanu.
"Yilabo abanenzondo kuphela abafuna sikholelwe ekutheni uZuma angathatha isikhathi sakhe samaholidi ayosimosha ngokukhuluma ngezinja," kusho uMoloto
Mothapo esitatimendeni.
UMothapo uthe la bantu abamelene noZuma bahlanganisa abezindaba nabahlaziyi bezepolitiki.
Iphephandaba iThe Star ngoLwesine libike ukuthi uZuma ugxeke labo abamosha imali yabo benakekela izinja, baze baziyise kodokotela, wathi lokho kuyinto eyenziwa "ngabamhlophe".
IHhovisi likaMengameli libe selikhipha isitatimende lathi uZuma ubezama ukukhipha ingcindezelo emiqondweni yabantu base-Afrika ngokuphawula kwakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulindeleke ukuthi kuqokwe abuholi be-ANC
2012-12-17 13:33
Bloemfontein - Selulungisiwe udaba lwezimvume zokungena kwabantu enkomfeni ye-ANC eMangaung, nezivumela izthunywa ukuba zivote, kusho umthombo ongaphakathi eqenjini utshela iphephandaba iCity Press.
Lokhu kulungiswe ngemuva kokubizwa komhlangano osheshayo mayelana nokuthi basemthethweni yini labo abathi bayizithunywa zaseFree State naseNorth West.
Lokhu kuchaza ukuthi selungaqhubeka uhlelo lokuphakanyiswa kwamagama alabo okumele baqokelwe ubuholi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone umsebenzi wasegalaji eKZN
2012-04-26 12:02
Johannesburg - Kushone umsebenzi wasegalaji likaphethiloli eThekwini ngesikhathi eshayiswa yimoto, kusho abezimo eziphuthumayo KwaZulu-Natal ngoLwesine.
OweNetcare 911 uChris Botha uthe abezimo eziphuthumayo bafike endaweni yesehlakalo eNorth Coast ngabo-18:00 ngoLwesithathu.
Ushonele endaweni yesehlakalo ngenxa yokulimala kanzima yize abosizo lokuqala bezamile ukumhlenga.
"Iminingwane egcwele ngokushona kwalo wesilisa izocaca uma amaphoyisa esenza uphenyo," kusho uBotha.
- Landela
IzindabaNews24 kuTwitter
- SAPA


text:
BULAWAYO— UNothando Sibanda intathelizindaba yeStudio 7 ekoBulawayo ubika ukuba sokwedlule iminyaka eyisikhombisa amazwe angezansi kwezwekazi leAfrica avumelana ukulinganisa amathuba abesifazana edale lephalamende, ukuze inani labo lilingane lelabesilisa kube yi 50/50. Kodwa inhlanganiso yeGender Links ithi amazwe la, agoqela iZimbabwe, akasoze akwenelise lokhu kusiya fika umnyaka ka 2015.
Amazwe la avumelana ngomnyaka ka 2005 ukuthi lokhu kulinganiswa kwamathuba kunhlangothi zonke zempilo ezithatha izinqumo ezimqoka kube sokwenziwe lapho kusiya fika umnyaka ka2015. Inhlanganiso ye Gender Links ithi kuyadanisa ukubona ukuba isimo siqhubeka sisiba sibi ngamandla endaweni yokuthi kube lenguquko.
Inhlanganiso le ithi nxa icubungula izehlakalo emazweni la, kuvela ukuba amazwe amane asemuhlubulweni lo owezansi yezwekazi leAfrica, yiwo kuphela azenelisa ukufikisa inani lamatshumi amane ekhulwini-40% labesifazana kunkokheli kwezombusazwe. Okulinani eliphansi kwesilinganiso sokungamatshumi amahlanu ekhulwini-50% elidingekayo.


text:
Kusolwa umkhonyovu emasosheniComment on this story
BONISWA MOHALE
KUSUKE isidididi ngesikhathi intsha ifuna izikhala zomsebenzi emkhosini wezokuVikela enkanjini yamasosha eThekwini.
Izolo abantu bebemi ulayini omude kodwa ngesikhathi sekufanele ophambili angene amasosha abevimbe esangweni avele, abize noma ngubani okulayini ngezibongo kwase kuba nezixakaxaka.
Umfundi ophambili ubegcina esebhadle esangweni kubizwa abangemuva kwase kuphakama imimoya kwabebezohlola ukuthi bawutholile yini umsebenzi.
Intsha okukhulunywe nayo lapha iningi layo ikhale ngokuthi lagcwalisa amafomu okucela umsebenzi kodwa namanje amagama abengekho ohlwini lalabo abagcwalise amafomu okuzohlungwa kubo. Baphinde bakhala ngokuthi bashayelwe ucingo ukuze bafike kodwa uma sebekhona kwangabe kusabizwa ngamagama bese kukhonjwa abantu ngomunwe.
Omunye wabebelapha, ocele ukungadalulwa, uthe: “Mina selokhu ngafika ngoMsombuluko kodwa namanje angikaze ngibizwe. Okungixakayo wukuthi uma sihlolwa siyaphumelela kodwa singaqashwa. Angazi ukuthi kuhlungwa kanjani eThekwini.”
Uthe wawagcwalisa amafomu okucela isikhala somsebenzi kodwa-ke akazi ukuthi kutonyulwa abanjani.
Abanye baye bakhala ngokuthi KwaZulu-Natal kunomkhonyovu ngoba ngisho izingane ezigqoke umfaniswano wesikole ziyakwazi ukungena zingabuzwa nokuthi zifunda kuphi bese kuthi bona asebeqedile isikole bazitshwe.
UBrigadier-General Xolani Mabanga obhekelele ezokuxhumama emkhosini wezokuVikela, uthe bakhiphe amafomu okucela izikhala zomsebenzi wamasosha, okuwumkhakha walawo ahamba ngamabhanoyi, awasemanzini nodokotela bomkhosi.
Uthe abantu bayawagcwalisa bese bebizwa bezohlolwa ukuthi bakulungele yini ukusebenza emkhosini wezokuVikela.
“Uma umuntu ephumelela kukho konke esimhlola kona ube esengena ngaphansi komkhosi wezokuVikela. Abantu abavele bazifikele, uma sithi sithatha abantu siye sikhiphe amafomu kuqala. Udaba lwaseThekwini anginalwazi ngalo kodwa-ke sengizolulandela ngoba senilubeke ezithebeni zethu,” kusho uBrigadier General Mabanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuhlaselwe amabhasi akwaPutco
2013-02-01 14:03
Johannesburg - Umbiko wamaphoyisa aseSilverton uthi abagibeli bahlasele balimaza amabhasi angu-20, angaphansi kwenkampani yakwaPutco, lokhu kwenzeke ekuseni ngoLwesihlanu, eMamelodi.
"Umbiko uthi abagibeli bebelokhu bexhumana nenkampani kukhulunywa ngokunyuswa kwamanani okugibela," kusho okhulumela amaphoyisa uCaptain Jan Sepato.
"Abagibeli kubukeka sengathi bebezwakalisa ulaka lwabo, okungenani angu-20 amabhasi ahlaseliwe."
USepato uthi bekungakaboshwa muntu, uthi amaphoyisa atshalwe endaweni yesehlakalo ukuze ezoqapha isimo.
Uphenyo luyaqhubeka kanti abakwaPutco abatholakalanga kuze bezophawula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Imvula ibulale abangu 11 eKZNComment on this story
MLUNGISI GUMEDE
BABALELWA ku-11 abantu osekuqinisekisiwe ukuthi bashonile ngenxa yezikhukhula ezihlasele KwaZulu-Natal izinsuku zilandelana kusukela ngempelasonto.
Imibiko engakaqinisekiswa iveza ukuthi kuphinde kwashona abantu abathathu okubalwa kubona nezingane ezimbili eDassenhoek ngemuva kokuthi indlu abebehleli kuyona iwele kubona izolo ekuseni.
Bayisithupha abashone eChatsworth ngemuva kokuthi umjondolo abebehleli kuwona uwele kubona, ababili abaseMlazi, ezinye izidumbu ezimbili zitholakale eMzinto naKwaDabeka. Bathathu abantu okubikwa ukuthi badukile KwaDabeka kuze kube yimanje abakatholakali.
Le mvula ebihambisana nesivunguvungu somoya iphinde yagugula namathuna amathathu emangcwabeni ase-Lovu B.
Esithangamini sabezindaba eThekwini izolo, uNgqongqoshe wezokuBusa ngokuBambisana neziNdaba zoMdabu KwaZulu-Natal uNksz Nomusa Dube uvumile ukuthi isifundazwe sibhekene nenkinga ngemuva kokuhlaselwa yizikhukhula.
“Sihlangene lapha ngalesi sikhathi lapho isifundazwe sigubuzelwe yidimoni lokuhlaselwa yizikhukhula ezilokhu ziqhubeke njalo zidala umonakalo ezindaweni eziningi futhi ezidlula nemiphefumulo ziphinde zicekele phansi nengqalasizinda nezimpahla,” kusho uDube.
UNksz Dube uthe sebevakashele izindawo eziningi bafike bathola ukuthi mukhulu umonakalo odalekile ngenxa yemvula.
“Okokuqala ngifuna ukubonga ithimba lezinhlekelele ngokusebenza kanzima linikeza usizo lapho ludingeka khona nokukwazi ukumelana nesimo,” usho kanje.
Uthe kuhlale kulindelekile ukuthi ngalesi sikhathi sonyaka kube khona izikhukhula ezihlalisa lubhojozi umphakathi.
“Ngesonto imvula enamandla ihlasele oThukela, yagadla eMzinto ngesikhathi sizama ukuyisa usizo khona, yabhidliza ngisho ibhuloho eMkhomazi, kusenjalo iphinde yahlasela naseMajuba nezinye izindawo ezakhele uMasipala weTheku,” usho kanje.
Uthe okwamanje kusaqinisekiswe ukuthi bangu-11 abantu abashonile.
Uthe ikhona eminye imibiko asebeyitholile ngokushona kwabantu kodwa abangakayiqinisekisi emaphoyiseni engenza ukuthi senyuke isibalo sabashonile.
Ezinye izindawo ezikhahlanyezwe yizikhukhula i-Acacia Vale, Steadville, Lime Hill, St Chads, Model Kloof and Tsakane, uMzinto, Chatsworth, uMlazi, Ntuzuma, Lindelani, eNanda naseDassenhoek.
Kuthiwa indawo ekhahlamezeke kakhulu kunazo zonke yi-Acacia Vale.
UDube uthe kukhona nemindeni impahla yayo ecekeleke phansi kodwa engenayo imishwalense.
Khonamanjalo, izolo ebusuku kubikwe ukuthi esifundazweni saseMpumalanga kushone abantu abangu 13 ezingozini zemigwaqo ezidalwe imvula. Izangoma zezulu zithe lingase liphenye eKZN ngempelasonto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: application/xml

text:
AMALUNGELO OMUNTU WONKE EMHLABENI WONKE JIKELELE
[Missing: "Preamble"]
Loba isimilo lenhlonipho lamalungelo agcweleyo oluntu kuyisisekelo senkululeko, lesokulunga lokuthula emhlabeni,
Loba ukunganaki lokungahloniphi amalungelo abantu kubangele izenzo zocuku oludabula inhliziyo lenembeza, kwadala umhlaba lapha abantu abangathola khona injabulo lenkululeko yokuthi bakhulume bekhululekile bengesabi njalo kungekho ubuyanga, konke lokhu kuphakanyiswa njengento eqakathekileyo ngabantu bonke,
Loba ukuze umuntu angavuki umphenyana ngenxa yokucindezelwa, kufanele ukuthi amalungelo abantu asekelwe ngumthetho,
Loba kufanele ukukhulisa ubudlelwano phakathi kwezizwe,
Loba abantu baMazwe aManyaneyo betshengise ukholo lwabo kumalungelo oluntu lokuhlonipha lokuqakathekisa umuntu emalungelweni alingeneyo lamalungelo alinganayo phakathi kwamadoda labafazi, lokuzimisela ukuthuthukisa ingqubelaphambili lokuhlala kuhle kwabantu,
Loba amazwe ami wodwa ezimisela uKumanyana laMazwe aManyaneyo ukuze aqakathekise ukuhlonitshwa kwamalungelo abantu,
Lobanje ulwazi lwamalungelo blwenkululeko kuyinto eqakathekileyo, ukuze amalungelo lenkululeko kwaziwe,
INKUNDLA YEZIZWE ITHI
Lesisivumelwano samalungelo oluntu silotshiwe ukuze umuntu lezigaba zabantu jikelele zigcine lesi sivumelwano engqondweni, yizizwe zonke lamazwe asabuswa ngamanye.
Isivumelwano
Abantu bonke bazalwa bekhululekile njalo belingana kumalungelo abo. Balesipho sikanembeza, ngakho bamele baphathane ngomoya otshengisa ubuhlobo lobunye.
Isivumelwano 2
Wonke umuntu ulelungelo lokuthola inkululeko lamalungelo alotshwe kulesi sivumelwano hngokupheleleyo kunganakwa ubuhlobo, umbala, ukuthi uyindoda kumbe ngumfazi, ulimi, ukholo, ezimayelana lombangazwe, lenotho kanye lasipi lasiphi isimo phakathi kwabantu.
Njalo kakusoze kube lomahluko ekuphathweni kwabantu emthethweni loba ngowaliphi ilizwe loba yisiphi lesimo selizwe lapho umuntu avela khona - lanxa lelolizwe lizibusa kumbe libuswa ngelinye.
Isivumelwano 3
Wonke umuntu ulelungelo lempilo, lelenkululeko lelenhlalakahle.
Isivumelwano 4
Kakho umuntu ozakwenziwa isigqili, kumbe isithunjwa; ubugqili lokuthengisa izichaka kuzanqatshelwa ngazo zonke indlela.
Isivumelwano 5
Akula muntu ozahlutshwa ahlukuluzwe loba aphathwe ngesihluku langendlela eyangisayo kumbe elocuku.
Isivumelwano 6
Wonke umuntu ulelungelo emthethweni lokuphathwa njengomuntu.
Isivumelwano 7
Bonke abantu bayalingana phambi komthetho, kungekho bandlululo. Abantu bonke bayavikelwa ekubandlululweni. Ubandlululo luvunyelwa yisivumelwano lesi njalo akuvunyelwa ukubasela ubandlululo.
Isivumelwano 8
Omunye lomunye umuntu ulelungelo lokuvikelwa ngababusi lomthethwandaba uma kulezenzo ezephula amalungelo akhe asemthethweni.
Isivumelwano 9
Akumelanga ukuthi umuntu abotshwe okungekho emthethweni, loba abotshwe mahlayana, loba axotshwe elizweni lakubo.
Isivumelwano 10
Omunye lomunye umuntu ulelungelo lokuthi athoniselwe icala phambi kwenkundla ezimeleyo kumbe agwetshwe yinkundla engabandlululiyo ekuthetheni amacala.
Isivumelwano 11
Omunye lomunye umuntu owetheswe icala ulelungelo lokuthi aphathwe njengomuntu ongela cala aze adliwe licala emthethwandaba. Kumele njalo aphiwe ithuba lokuthola umeli.
Kakho umuntu ongajeziswa emthethweni ngenxa yecala alenzayo uma icala leli lenziwa umthetho owenza lokho akwenzayo kube licala wawungekho ngaleso sikhathi. Isijeziso salelo cala akumelanga sedlule isijesiso esasifanele icala lelo umthetho omutsha ungakabekwa.
Isivumelwano 12
Omunye lomunye umuntu ulelungelo lokuhlonitshwa - ubuntu bakhe, imuli yakhe, umuzi wakhe lezincwadi zakhe. Omunye lomunye umuntu kumele avikelwe ngumthetho ezintweni ezinje.
Isivumelwano 13
Wonke umuntu ulelungelo lokuhamba lokuhlala kuwo wonke amazwe.
Wonke umuntu ulelungelo lokuthutha loba kuliphi ilizwe, ngitsho laselizweni lakhe, lelokubuyela elizweni lakhe.
Isivumelwano 14
Wonke umuntu ulelungelo lokubalekela kwelinye ilizwe ukuze abe yisiphepheli khona nxa ehlutshwa elizweni lakubo.
Leli lungelo alikhululi umuntu obotshiweyo ngaphandle kokuba ebotshelwe izindaba zombangazwe kumbe okungavunyelwa ngaMazwe aManyaneyo.
Isivumelwano 15
Wonke umuntu ulelungelo lokuba yisakhamuzi ezweni lakhe.
Kakho ongathathelwa ilungelo leli loba alelwe ukuba yisakhumuzi selinye ilizwe.
Isivumelwano 16
Amadoda labafazi asebekhulilwe, balelungelo lokuthatha lokuthathwa babe lemizi yabo, kungenani ukuthiukholo lomuntu yiluphi lokuthi ungumhlobo bani. Balamalungelo alinganayo ekuthathaneni kwabo lasekwehlukaneniekeni kwaho.
Umendo kumele ubotshwe ngukuvumelana kwabathathanayo.
Imuli yisisekelo sezizwe, ngakho kumele isekelwe yizakhamizi languHulumende.
Isivumelwano 17
Omunye lomunye ulelungelo lokuba lezimphala zakhe yedwa lokuba lezimpahla ndawonye labanye.
Kakho umuntu ongahluthunelwa indawo kanye lempahla engeyakhe.
Isivumelwano 18
Omunye lomunye ulelungelo lokucabanga njengokuthanda kwakhe, lelokukhonza ngentando yakhe, ekhokhelwa ngunembaza wakhe. Leli lungelo lipha umuntu imvumo yokutshintsha ukholo lwakhe, lemvumo yokuthi yena yedwa kumbe elabanye atshengise ukholo lwakhe kumphakathi ngezenzo, ngokukhonza, ngokufundisa kunye Tokuziphatha kwakhe kunye lokufundisa ukholo lwakhe.
Isivumelwano 19
Omunye lomunye ulelungelo lokukhuluma izifiso zakhe lokusengqondweni yakhe. Leli lungelo lipha umuntu inkululeko yokudinga lokwamukela lokwazisa akwaziyo lokusengqondweni yakhe ngayiphi layiphi indlela lakwamanye amazwe.
Isivumelwano 20
Wonke umuntu ulelungelo lokumanyana kanye lokuhlangana labanye.
Akula muntu ozabanjwa ngamandla ukuthi abelilunga lenhlanganiso iphi layiphi.
Isivumelwano 21
Omunye lomunye ulelungelo lokuphathisana lohulumende wakhe yena ngokwakhe kumbe amelwe ngabakhethiweyo.
Omunye lomunye ulelungelo loncedo lwelizwe lakhe.
Izifiso zabantu yizo okumele ziphe uhulumende amandla okubusa. Lezi zifiso zizatshengiswa lukhetho oluzakwenziwa ngezikhathi ezifaneleyo, oluzavumela njalo wonke umuntu ukukhetha ngendlela engasoze itshengise abanye ukuthi ukhethe bani.
Isivumelwano 22
Omunye lomunye umuntu, njengesakhamuzi, ulelungelo lokusekelwa yilizwe lakhe lelokusuthiseka. Lokhu kuzavela ezenzweni zesizwe sakhe lasencedweni oluvela kwamanye amazwe, ukuze kuthuthukiswe amalungelo akhe empilweni lasemasikweni akhe ukuze kumlethele inhonipho lentuthuko yobuntu bakhe.
Isivumelwano 23
Omunye lomunye ulelungelo lokusebenza lelokukhetha umsebenzi awufunayo, lelokuphathwa kuhle emsebenzini, lelokuncedwa nxa umsebenzi udingakala
Omunye lomunye ulelungelo lokwamukela imbandalo elingene lomsebenzi wakhe.
Wonke umuntu osebenzayo ulelungelo lokuthola imbadalo efaneleyo ezokwenza ukuthi yena labantwana bakhe bathole impilo lenhalakahle ehloniphekayo njengabantu, lelokusekelwa ngezinye izindlela.
Omunye lomunye ulelungelo lokuba lilunga lomhlangano wezisebenzi ukuze asekele izifiso zakhe.
Isivumelwano 24
Omunye lomunye ulelungelo lokuthatha ikhefu engephulelwa imbadalo yakhe, njalo ulelungelo lokusebenza amahora angamanengi kakhulukazi.
Isivumelwano 25
Omunye lomunye ulelungelo lempilo lenhlalakahle yakhe labantwana bakhe. Lokhu kuhlanganisa ukudla, izembatho, indawo yokuhlala kanye lempilo enhle, ukugcinwa kuhle uma engasebenzi. Lokhu kuhlanganisa abafelwaokazi, abadala, abalimeleyo labehlulekayo ukuzonga.
Ababelethileyo labantwana kumele bagcinwe njalo bancediswe. Abantwana bonke abazalelwe emendweni kumbe ngaphandle kwawo, kumele basekelwe ngokufanayo.
Isivumelwano 26
Omunye lomunye ulelungelo lemfundo. Imfundo ayizukuba lembadalo, kusukela phansi kuze kufike esigabeni esithe thuthu. Imfundo ephansi (elementary) ngeyomuntu wonke, ngakho omunye lomunye uzabanjwa ngamandla ukuthi ayithole. Imfundo ephezulu yezandla (technical) lenye njalo eyolwazi olwehlukeneyo olwezigaba ezehlukeneyo kumele ibe khona, lemfundo ephakemeyo kumele itholwe yilabo abayifaneleyo ngolwazi abalalo.
Imfundo kuzamela ithuthukise ubuntu lokuhlonipha amalungelo obuntu lenkululeko engcweleyo. Kufanele ikhulise ukuzwelana, ukuzwisisa lobudlelwano phakathi kwezizwe zonke, kwemihlobo yonke lakwabenkonzo ezehlukeneyo, isekele njalo imisebenzi yeZizwe eziManyeneyo (UN) yokuletha ukuthula emhlabeni.
Abazali balelungelo lokukhetha imfundo yabantwana babo.
Isivumelwano 27
Wonke umuntu ulelungelo lokumanyana labanye lokukhululeka ekuphathisaneni labanye kwezemvelo lakwezamasiko lelokuvuna kukho konke okuvezwa yizifundo zemvelo.
Omunye lomunye ulelungelo lokusekelwa empilweni yakhe lelokuqiniswa ebuntwini bakhe mayelana lokwemvelo lokwezombukiso.
Isivumelwano 28
Umuntu munye lamunye ulelungelo lokuthola indawo lapha okuhlonitshwa lokugcinwa khona izimiso zezivumelwano lezi.
Isivumelwano 29
Wonke umuntu ulemisebenzi okumele ayenze njengesakhamuzi okuyiyo ezagcwalisa ubuntu bakhe.
Kukho konke akwenzayo, uzakhokhelwa yikuhlonipha lokwethula ingowane yakhe kumalungelo abanye, ananzelele ukuqakatheka kombuso wabanengi (UN).
La amalungelo lenkululeko akumelanga kuphambane lezimiso zeZizwe eziManyaneyo.
Izivumelwano 30
Akukho kuleziZivumelwano okungavumela umuntu loba abantu ukubhidliza amalungelo lenkululeko ezilotshwe lapha.